OpenLLM-France/wikimedia huggingface dataset:
# Peterbilt

Peterbilt Motors Company garraio erdiko eta handiko kamioiak egiten ditu. Bere lantegi nagusia Delton hirian dago kokatuta, Texasen (AEB). 1939an fundatu zen eta hiru instalazio industrial desberdinetan egon zen bere lehenengo urteetan zehar. 1960ko hamarkadatik 1990ko hamarkadaraino Kalifornian finkatu ziren, baina 1993an gaur egun dauden egoitzara joan ziren.

## Historia

Theodore Alfred Peterman konpainia honen fundatzailea izan zen. Enpresa hau sortu baino lehen, eraikuntzarako zura eta zur kontratxapatuaren inguruko negozioak zituen (XX. mendearen lehenengo erdialdean). Aurreko enpresa horretan, arazoak zituen; basoan moztutakoa zur lantegietara garraiatzea izugarrizko gastua zen eta, gainera, prozesua oso geldoa.
Orduan, basoan egindako ekintzen eraginkortasuna hobetzeko, momentu hartan zeuden metodoez gain, berak asmatutako beste batzuk abian jarri zituen: ibaian behera flotatuz, baporezko traktoreetan edo zaldiz gidatutako gurdietan garraiatu zituen enborrak.
Alabaina, Alfredek bazekien automobilaren teknologia garatuz, bere arazoak konpondu eta etekin handiagoak lortuko zituela. Hori lortzeko, eman zuen lehenengo pausoa armadan erretiratutako kotxeak hartzea izan zen. Autoen teknologia ikasi, pixkanaka-pixkanaka hobetuz joan eta azkenean, Fageols Motors enpresa erosi zuen kamioiak egiteko baldintzak betetzeko. Fageols Motors oso prezio baxuan erosi zuen garaiko krisi ekonomikoa zela eta. Orduan zuraren negoziorako kamioi lantegi bat egin zuen, baina, zurerako behar zituen baino kamioi gehiago fabrikatu eta saldu zituen.
Kamioien salmenta mozkin handiak ematen zizkiola ikusita, horretan kontzentratu zituen bere esfortzuak eta Peterbilt Motors Company fundatu zuen.
Baina, Theodore 1945ean hil zenean, bere emazteak enpresa saldu egin zuen enpresa bereko zazpi gerenteei, lurraldeak izan ezik. Gerenteek kamioien erresistentzia sendotu zuten hainbat modelo berrietan. Urte batzuk pasatzerakoan, Idak, emazteak, lurraldeak saldu nahi zituen lantegi gehiago sortzeko, baino gerenteak ez zeudenez ados, propietate guztiak (lantegiak eta lurraldeak) PACCAR enpresari saldu zizkioten.
Azken enpresa honek, tren bagoiak fabrikatzen zituen, baina momentu hartan gorantz zihoazen eta beste garraio motetan espezializatzen zeuden.

## Modeloak

* 320
* 330
* 335
* 341
* 352
* 357
* 359
* 362
* 372
* 377
* 378
* 379
* 385
* 386
* 387

## Bitxikeriak

Kamioi hauen formagatik eta beste arrazoi batzuengatik, hainbat filmetan edo telebistako serietan agertu dira, besteak beste:
* “Knight Rider" seriean ("El coche fantastico” / "K 2000")
* The Simpsons serie famatuan.
* “The Fast and the furious” filmean.
* Batman
* Transformers

## Kanpo estekak

* Peterbilt Motors Company
* Peterbilt Parts Insider
* Datuak: Q944640
* Multimedia: Peterbilt / Q944640
# Peterborough

Peterborough Erresuma Batuko Ingalaterrako ekialdean dagoen Cambridgeshire konderriko hiria da. Izen bereko barrutiko hiriburua, Nene ibaiaren ertzean dago. Apezpiku egoitza. Aipagarriak dira , besteak beste, XII-XIII. mendeetako katedral berritua, Katalina Aragoikoaren hilobia, San Joan eliza (1407). Nekazaritza, merkataritza eta industria (ehungintza, janari industria, mekanika eta elektrika industria) dira ekonomia jarduera nagusiak.

## Iruditegia

* Burghley House
* Udaletxea
* Guildhall eraikina, Cathedral Square enparantza
* Thorpe Hall jauregia

## Klima

Datu klimatikoak (Peterborough, Wittering) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 5 | 6 | 8 | 12 | 16 | 19 | 20 | 20 | 18 | 13 | 9 | 6 | 13 |
| Batez besteko tenperatura minimoa (°C) | 0 | 1 | 1 | 4 | 7 | 10 | 11 | 11 | 9 | 6 | 3 | 1 | 5 |
| Iturria: Weatherbase ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-5-31 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Historical Weather for Wittering Weatherbase (Retrieved 23 December 2009).

## Kanpo estekak

* (Ingelesez)Peterborougheko Udal webgunea
* Datuak: Q172438
* Multimedia: Peterborough / Q172438
# Peteranec

Peteranec Kroaziako udalerri bat da, Koprivnica-Križevci eskualdean. Azken zentsuaren arabera 2.300 biztanle zituen.

## Kanpo estekak

* Datuak: Q601788
# Peterbaylissita

Peterbaylissita karbonato motako minerala da.

## Ezaugarriak

Peterbaylissita karbonato mineralaren formula kimikoa hau da: ${\ce {(Hg+2)1.5(CO3)(OH) * 2H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Peterbaylissite: Mineral information, data and localities.» www.mindat.org (Noiz kontsultatua: 12-05-2019).
# Peter von Kant

Peter von Kant 2022ko François Ozon frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Peter Von Kant zuzendari arrakastatsu eta ospetsua bere laguntzaile Karlekin bizi da baina tratu txarrak eman eta humiliatu egiten du. Sidonie aktore handiari esker, Amir –jatorri apaleko gazte eder bat– ezagutu eta harekin maiteminduko da.

## Aktoreak

* Denis Ménochet : Peter von Kant
* Isabelle Adjani : Sidonie von Grassenabb
* Khalil Ben Gharbia : Amir Ben Salem
* Hanna Schygulla : Rosemarie
* Stefan Crepon : Karl
* Aminthe Audiard : Gaby

## Erreferentziak

* ↑ www.sansebastianfestival.com

## Kanpo estekak

* Datuak: Q108625531
* Multimedia: Peter von Kant / Q108625531
# Peterandresenita

Peterandresenita mineral bat da.

## Ezaugarriak

Peterandresenita elementu kimiko mineralaren formula kimikoa hau da: ${\ce {Mn4Nb6O19*14H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Peterandresenite: Mineral information, data and localities.» www.mindat.org (Noiz kontsultatua: 12-05-2019).
# Peter Winnen

Peter Winnen (1957ko irailaren 5a) herbeheretar txirrindulari ohia da. Frantziako Tourreko lehenengo hiru partaidetzatan, bostgarren, laugarren eta hirugarren sailkatu zen. Gainera, hiru aldi gehiagotan, lehenengo hamarren artean sailkatu zen, bai Frantziako Tourrean, zein Italiako Giroan ere.
Frantziako Tourreko Alpe d'Huezeko etapa mitikoa bi ekitalditan irabazi zuen.

## Taldeak

* Capri-Sonne (1981-1982).
* Ti-Raleigh (1983).
* Panasonic (1984-1989).
* Buckler (1990-1991).

## Palmaresa

1979
* Liejako Itzuliko etapa bat.
1980
* 2. Bakearen Lasterketan
1981
* 3. Romandiako Tourrean
* 5. Frantziako Tourrean, Gazteen Sailkapena eta etapa bat.
1982
* 4. Frantziako Tourrean eta etapa bat.
* 2. Herbehereetako errepide txirrindularitzako txapelketan.
* 2. Acht van Chaamen.
1983
* 3. Frantziako Tourrean eta etapa bat.
* 2. Suitzako Itzulian eta etapa bat.
1985
* Paris-Nizako etapa 1 (taldekako erlojupekoa)
* 7. Suitzako Itzulian
* 8. Dauphiné Libérén
1987
* 2. Suitzako Itzulian eta etapa bat.
* 8. Italiako Giroan.
1988
* 8. Italiako Giroan.
* 9. Frantziako Tourrean.
1990
* Herbehereetako errepide txirrindularitzako txapelketa
* 3. Rund um den Henninger-Turmen

## Itzuli handietan izandako emaitzak

| Itzuli Handia | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 |
| Italiako Giroa | — | — | — | — | — | — | 8. | 8. | 29. | — | — |
| Frantziako Tourra | 5. | 4. | 3. | 26. | 15. | UT | — | 9. | — | UT | — |
| Espainiako Vuelta | — | — | — | — | UT | 15. | — | — | — | — | 15 |
Legend :
| — | Ez zuen parte hartu |
| UT | Utzi |

## Kanpo estekak

* Datuak: Q74944
* Multimedia: Peter Winnen / Q74944
# Over the Hill (1931ko filma)

Over the Hill 1931ko Henry King estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Shelby andreak eginahalak egiten ditu lanik txarrenetan bere semeek denetik izan dezaten.

## Aktoreak

* Mae Marsh: Ma Shelby
* James Dunn: Johnny Shelby (heldua)
* Sally Eilers: Isabel Potter (heldua)
* Edward Crandall: Thomas (heldua)
* Claire Maynard: Phyllis Shelby
* Olin Howland: Isaac (heldua)
* Joan Peers: Susan (heldua)
* Joe Hachey: Isaac Shelby (prologoan)
* Tommy Conlon: Johnny Shelby (prologoan)
* Julius Molnar: Thomas Shelby (prologoan)
* Marilyn Harris: Susan Shelby (prologoan)
* Nancy Irish: Isabel Potter (prologoan)
* Eula Guy: Minnie
* William Pawley: Ben Adams
* George H. Reed: Les
* Douglas Walton: Stephen
* David Hartford: Bill Collector
* James Kirkwood, Sr.: Pa Shelby (prologoan)

## Erreferentziak

* ↑ www.sansebastianfestival.com

## Kanpo estekak

* Datuak: Q21527936
# Overbetuwe

Overbetuwe (entzun) Herbehereetako Gelderland probintziako herria da. 2010eko urtarrilaren 1eko erroldaren arabera, herriak 45.546 biztanle zituen.

## Ikus, gainera

* Gelderland

## Kanpo estekak

* (Nederlanderaz) Udalaren webgunea.
* Datuak: Q600871
* Multimedia: Overbetuwe / Q600871
# Ovens (Cork konderria)

Ovens (irlanderaz Na hUamhanna) Irlandako hego-mendebaldeko Cork konderriaren hegoaldean dagoen udalerri txiki bat da. Ballincollig udalerriaren alboan dago.

## Kanpo estekak

* Datuak: Q4330662
* Multimedia: Ovens, County Cork / Q4330662
# Over the Top

Over the Top (euskaraz Gailurrean) 1987ko Menahem Golan estatubatuar zinema zuzendariaren ekintza drama filma bat da. Sylvester Stallone, Robert Loggia, Susan Blakely, Rick Zumwalt eta David Mendenhall aktoreek antzeztu zuten.
AEBtako Arizona, Kalifornia, Colorado, Nevada eta Utah eestatuetan filmatu zen.

## Argumentua

Oharra: Atal honek istorio osoa edo amaiera argitzen du.
Lincoln Hawk (Sylvester Stallone) bere bizitza berregiten saiatzen ari den estatubatuar kamiolari bat da, horretarako duela urte asko laga zuen Mike semearekin (David Mendenhall) bakeak egiten ahaleginduko da. Elkar ezagutzean, semea ez da aitaz oso harro egongo. Bitartean, Hawkek Las Vegas hiriko pultsu txapelketan parte hartuko du, hura irabazi ezkero diru-sariarekin luxuzko kamioi berria erosi, semearen begirunea berrskuratu eta bizitza berri bati berregiteko asmoz.

## Aktoreak

* Sylvester Stallone - Lincoln Hawk
* Robert Loggia - Jason Cutler, Christinaren aita eta Miken aitona
* Susan Blakely - Christina Hawk
* Rick Zumwalt - Bob "Bull" Hurley
* David Mendenhall - Michael "Mike" Hawk, Lincoln eta Christinaren semea
* Chris McCarty - Tim Salanger

## Kanpo estekak

* Over the Top filmaren IMDBko fitxa irakurgai (Ingelesez)
* Over the Top filmaren trailer edo iragarkia ikusgai. Youtube.com (Ingelesez)
* Datuak: Q901148
# Overbrook (Kansas)

Overbrook Kansasko hiri bat da. Osage konderrian kokatua dago. 2010ean 1.058 biztanle zituen, 1,43 kilometro koadrotan banatuta.

## Ikus, gainera

* Osage konderria

## Kanpo estekak

* Datuak: Q2177142
* Multimedia: Overbrook, Kansas / Q2177142
# Overath

Overath Alemaniako udalerria da. Ipar Renania-Westfalia estatuan kokatuta dago, [[Rheinisch-Bergisch barrutia|Rheinisch-Bergisch]] barrutian. 2014an 26.812 biztanle zituen 68,88 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q245438
* Multimedia: Overath / Q245438
* Webgune ofiziala
# Overboard (1987ko filma)

Overboard (euskaraz Kareletik) 1987ko Garry Marshall estatubatuar zinema zuzendarial zuzendutako amodiozko komedia film bat da. Goldie Hawn, Kurt Russell, Edward Herrmann, Katherine Helmond eta Roddy McDowall aktoreek antzeztu zuten.
2018an izenburu berdineko berregokitzapena izan zuen.

## Argumentua

Oharra: Atal honek istorio osoa edo amaiera argitzen du.
Joanna Stayton (Goldie Hawn) emakume aberats, eder, ustehandi eta bere aitaren dirutzaren ondorengotza duenak, bere aisi-itsasontzian bere jantzi dotoreak gordetzeko altzari bat behar duenez, Dean Proffitt (Kurt Russell) arotza kontratatu du.
Deanek bere enkargua burutzea lortzen ez duenean, Joannak ordaindu gane kaleratuko du.
Handik gutxira, Joanna bere ontziko kaleretik itsasora erori eta kolpe baten ondorioz amnesia jasango du. Deanek telebistaren bidez Joannaren istripuaren berri izan eta berau dagoen ospitalean agertu eta mediku, erizain eta zaindariei Joannen senarra dela eta asmatutako istorio kontatuko die. Guztiak istorioa sinistu eta Deanek Joanna bere etxera eraman eta emaztea balitz bezala bere semetxo bihurriak hazten eta etxekolanak egiten ipiniko du, horrela Joannari apaltasun lezioa emateko asmoz. Azkenean, hainbat egoera barregarri eta eljarbizitzaren nahas-mahasaren ondoren, elkar maiteminduz amaituko dute.

## Aktoreak

* Goldie Hawn: Joanna Stayton/Annie Proffitt
* Kurt Russell: Dean Proffitt
* Edward Herrmann: Grant Stayton III
* Katherine Helmond: Edith Mintz
* Roddy McDowall: Andrew
* Michael G. Hagerty: Billy Pratt
* Brian Price: Travis Proffitt
* Jared Rushton: Charlie Proffitt
* Jamie Wild: Greg Proffitt
* Jeffrey Wiseman: Joey Proffitt
* Henry Alan Miller: Norman Korman doktorea
* Hector Elizondo: Tenati, txalupako kapitaina
* Sven-Ole Thorsen: Olaf
* Garry Marshall: Baterijolea
* Ray Combs: Ospitaleko polizia

## Kanpo estekak

* IMDBko fitxa irakurgai (Ingelesez)
* Datuak: Q1539658
# Ovelgönne

Ovelgönne Alemaniako udalerria da. Saxonia Beherea estatuan dago, [[Wesermarsch barrutia|Wesermarsch]] barrutian. 2014an 5.379 biztanle zituen 123,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q652356
* Multimedia: Ovelgönne / Q652356
# Over the Rainbow

Over the Rainbow edo Somewhere Over the Rainbow (euskaraz Ostadarraren gainean edo Nonbait ostadarraren gainean) Estatu Batuetako abesti bat da. Harold Arlen musikagileak doinua moldatu eta Yip Harburg konposatzaileak hitzak idatzi zituen.
1939ean The Wizard of Oz filma ospetsurako esprezki sortua izan zen eta bertan Judy Garland aktoreak abestu zuen.

## Kanpo estekak

* Judy Garland Over the Rainbow abesten entzungai (Ingelesez)
* Datuak: Q161402
* Multimedia: Over the Rainbow / Q161402
# Paul Bilbao

Paul Bilbao Sarria (Algorta, Getxo, Bizkaia, 1971) hizkuntza-eskubideen aldeko aktibista da.
Euskal Filologian lizentziaduna da Deustuko Unibertsitatean (1994), Hizkuntza Plagintzan graduondoa Euskal Herriko Unibertsitatean (1995) eta Oinarrizko Eskubideak eta Botere Publikoetan masterra Euskal Herriko Unibertsitatean (2017).
Hizkuntz Eskubideen Behatokian aritu zen bere sorretatik. 2001eko ekainetik Behatokiko kudeatzailea izan zen eta 2004ko irailetik 2010eko apirilera arte zuzendaria.
2010eko apirilaren 24an Euskalgintzaren Kontseiluko idazkari nagusi izendatu zuten, Xabier Mendiguren Bereziartuk erretiroa hartu ostean. 2022ko abenduaren 6an Idurre Eskisabeli pasa zion lekukoa.
Europako ELEN sareko lehendakariordea da 2011z geroztik.
2023ko urritik aurrera Armentia Ikastolako zuzendari orokorra da.

## Erreferentziak

* ↑ Berria. «Paul Bilbao Kontseiluko idazkari nagusi berria» Berria (Noiz kontsultatua: 2020-11-18).
* ↑ «Idurre Eskisabel izango da Euskalgintzaren Kontseiluko idazkari nagusi berria» Euskalgintzaren Kontseilua 2022-11-28 (Noiz kontsultatua: 2022-12-13).
* ↑ Lozano, Maite Asensio. ««Adostasun politikoek edukia behar dute; ez gaude argazkien garaian»» Berria (Noiz kontsultatua: 2022-12-13).
* ↑ «Europako ELEN sareko lehendakariorde karguan jarraituko du Paul Bilbaok», Berria, 2014-10-06

## Kanpo estekak

* Datuak: Q12265627
# Paul Biya

Paul Biya (Mvomeka'a 1933ko otsailaren 13) Kamerungo bigarren presidentea da 1982tik.
Kamerungo hegoan jaio zen. Kamerunen eta Frantzian ikasketeak egin ondoren Ahmadou Ahidjoren presidentearen agindupean aritu zen. 1975eko ekainaren 30an Kamerungo lehen ministroa izan zen. 1982ko azaroaren 4ko Ahidjoren dimisioaren ondoren presidentetza hartu zuen. Harrezkero hauteskundeetan berrautatu da, haietako asko oposiziorik gabe.
* Datuak: Q57272
* Multimedia: Paul Biya / Q57272
# Paul Bayvel

Paul Campbell Robertson Bayvel (Johannesburgo, 1949ko martxoaren 28a - Hout Bay, Lurmutur Hiria, 2020ko apirilaren 14a) hegoafrikar errugbilaria izan zen, uztartze-erdilari moduan aritzen zena. Transvaal (gaur egun Golden Lions) taldean jolastu zuen. Hegoafrikako errugbi selekzioan hamar aldiz jolastu zuen 1974 eta 1976 bitartean.

## Erreferentziak

* Datuak: Q90723470
# Paul Behncke

Paul Leo Gustav Behncke (1869ko abuztuaren 13a – 1937ko urtarrilaren 4a) Lübecken jaiotako Almirante alemaniarra izan zen. Lehen Mundu Gerran, Jutlandiako guduan, Alemaniako Itsas Zabaleko Flotaren III.Eskuadroiaren komandantea izan zen.

## Zerbitzua itsas-armadan

Hamalau urterekin itsas armadan sartu zen, eta ofizial gisa Ekialde Urruneko kanoiontzi baten buru izan zen. Kielgo Itsas Akademian ikasi ondoren Estatu Nagusian lana lortu zuen. SMS Falke gurutzaontzi babesgabearen komandante gisa, Txinako uretara itzuli zen eta gutxira kapitain mailara igo zutenean, SMS Wettin korazatuaren kapitaina izendatu zuten. Aurrerago SMS Westfalen Dreadnought-aren kapitaina izan zen.
Behncke Konteradmiral (Kontralmirante) izendatu zuten Lehen Mundu Gerra hasi baino lehen, eta berriz ere Estatu Nagusiari esleitu zioten. Gerran zehar, Alfred von Tirpitz almiranteak itsaspeko gerrari buruz zituen teorien aurka agertu zen, eta III. Eskuadroiaren buru izendatu zuten, alemaniar itsas armadako bederatzi korazatu modernoenetatik zortzik osatua (König eta Kaiser klaseak). SMS König ontzian zihoazen ontzi hauen buru, Behnckek Jutlandiako guduan parte hartu zuen. Guduan jaurtigai ezpal batek larriki zauritu bazuen ere, ontzi-armada osoaren buru aurkitu zen ekintzaren hirugarren fasean.
Ekialdean, Albion Operazioaren testuinguruan, 1917ko Moon Soundeko guduan errusiar flotaren zati baten erretiratzea eragotzi zuen eta Slava korazatua hondoratu zuen. Ordurako, Vizeadmiral (almiranteorde) maila zuen, eta hurrengo urtean, Eduard von Capelle almiranteak uko egin ondoren, Itsas Bulego Inperialeko Estatu Idazkaritzaren zuzendaria bihurtu. Kargua hilabete batez baino ez zuen bete, kargua uztera behartuta egon baino lehen.
Behnckek kargua berreskuratu zuen gerra ostean, Adolf von Trotha almirantea ordezkatuz, eta 1924an erretiratu zen itsas armadatik. Erretiroan, Behncke Alemaniar-Japoniar Elkarteko presidentea izan zen.

## Erreferentziak

* ↑ (Alemanez) Biographie, Deutsche. «Behncke, Paul - Deutsche Biographie» www.deutsche-biographie.de (Noiz kontsultatua: 2024-04-01).
* ↑ Hildebrand, Hans H.; Henriot, Ernst. (1988). Deutschlands Admirale 1849-1945: die militärischen Werdegänge der See-, Ingenieur-, Sanitäts-, Waffen- und Verwaltungsoffiziere im Admiralsrang. Biblio Verl ISBN 978-3-7648-1499-1. (Noiz kontsultatua: 2024-04-01).

## Kanpo estekak

* Datuak: Q67023
* Multimedia: Paul Behncke (admiral) / Q67023
# Paul Berg

Paul Berg (Brooklyn, New York, 1926ko ekainaren 30a - Stanford, Kalifornia, 2023ko otsailaren 15a) estatubatuar biokimikaria izan zen.
Kimika Nobel saria eman zioten 1980an –W. Gilbert eta F. Sangerrekin batera– azido nukleikoen inguruan eginiko ikerlanengatik, DNAaren ingurukoengatik batik bat.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q102379
* Multimedia: Paul Berg / Q102379
# Paul Bertino

Paul Bertino (Victoria (Australia), 1973ko maiatzaren 16a) italiar txirrindulari ohia da. Bizkaiko Bira irabazi zuen eta zuzenean profesionaletan lasterketa batean nabarmendu zen. Hau guztia, 1998eko udan gertatu zen. Uztailean, Bira irabazi zuen eta abuztuaren 16an, Capodarcoko Sari Nagusian 4. sailkatu zen.

## Palmaresa

1998
* Bizkaiko Bira
* 4. Capodarcoko Sari Nagusia

## Kanpo estekak

* Datuak: Q113630685
# Paul Bettany

Paul Bettany (1971ko maiatzaren 27a, Shepherd's Bush, Londres) ingeles aktore bat da. Hainbat alditan BAFTA eta Screen Actors Guild sarietarako izendatua izan da. Gaur egun Jennifer Connelly estatubatuar aktorearekin ezkonduta dago.
Berak antzeztutako filma ospetsuenen artean A Knight's Tale (2001), A Beautiful Mind (2001), Master and Commander: The Far Side of the World (2003), Dogville (2003), Wimbledon (2004), The Da Vinci Code (2006) eta Legion eta Priest daude.

## Filmografia

| Urtea | Filma | Papera | Oharrak |
| 1997 | Bent | Capitán | |
| 1997 | Sharpe´s Waterloo | Gilen Orangekoa printzea | |
| 1998 | Coming Home | Edward Carey-Lewis | Telesaila |
| 1998 | Killer Net | Joe Hunter | Telesail laburra |
| 1998 | The Land Girls | Philip | |
| 1999 | Every Woman Knows a Secret | Rob | Telesail laburra |
| 1999 | After the Rain | Steph | |
| 2000 | Kiss Kiss (Bang Bang) | Jimmy | |
| 2000 | The Suicide Club | Shaw | |
| 2000 | David Copperfield | James Steerforth | Telesaila |
| 2000 | Dead Babies | Quentin | |
| 2000 | Gangster No. 1 | Xoven Gangster | |
| 2001 | A Knight's Tale | Geoffrey Chaucer | |
| 2001 | A Beautiful Mind | Charles Herman | |
| 2002 | Euston Road | "Y" | Laburmetraia |
| 2002 | The Heart of Me | Rickie | |
| 2003 | Master and Commander: The Far Side of the World | Stephen Maturin doktorea | |
| 2003 | The Reckoning | Nicholas | |
| 2003 | Dogville | Tom Edison | |
| 2004 | Wimbledon | Peter Colt | |
| 2006 | Firewall | Bill Cox | |
| 2006 | The Da Vinci Code | Silas | |
| 2008 | Iron Man | Edwin Jarvis | Ahotsa |
| 2008 | The Secret Life of Bees | T. Ray Owens | |
| 2008 | Inkheart | Dustfinger | |
| 2008 | Broken Lines | Chester | |
| 2009 | The Young Victoria | William Lamb | |
| 2009 | Creation | Charles Darwin | |
| 2010 | Legion | Mikel Goiangerua | |
| 2010 | Iron Man 2 | Edwin Jarvis | Ahotsa |
| 2010 | Margin Call | | |
| 2010 | The Tourist | John Acheson | |
| 2011 | Priest | Priest ("Apaiza") | |
| 2012 | The Avengers | Edwin Jarvis | Ahotsa |

## Kanpo estekak

* Paul Bettany aktorearen IMDBko fitxa ikusgai (Ingelesez)
* Datuak: Q242707
* Multimedia: Paul Bettany / Q242707